Legal Document

Category: 88

Text:
30. ΠΡΟΕΔΡΙΚΟ ΔΙΑΤΑΓΜΑ υπ’ αριθ.216 της 16 Ιουλ./29 Αυγ. 2002 (ΦΕΚ Α΄203) Κατάργηση Ναυτικού Οχυρού (Ν.Ο.) Μηχανιώνας Θεσσαλονίκης και Νοτίου Αιγίνης. Έχοντας υπόψη: α. Το άρθρο 1 του Α.Ν. 376/36 «Περί μέτρων ασφαλείας οχυρών θέσεων» (ΦΕΚ 546Α) όπως τροποποιήθηκε και συμπληρώθηκε μεταγενέστερα. β. Το από 10.12.1956 Β.Δ. «περί καθορισμού των ορίων Α.Π. και Ν.Ο. των Ενόπλων Δυνάμεων» ΦΕΚ 295Α (Σχεδιάγραμμα Β-13). γ. Το από 12.8.69 Β.Δ. «Περί χαρακτηρισμού ως Ν.Ο. περιοχής νήσου Αιγίνης». δ. Το άρθρο 17 παράγραφος 1ι του Νόμου 2292/95 «Περί Οργάνωσης Λειτουργίας, Διοίκησης και Ελέγχου Υπουργείου Εθνικής Άμυνας». ε. Την γνώμη του Ανωτάτου Ναυτικού Συμβουλίου (πρακτικό υπ’ αρ. 27/20.7.2000). στ. Την με αριθμό 146/2002 γνωμοδότηση του Συμβουλίου Επικρατείας με πρόταση του Υπουργού Εθνικής Άμυνας, αποφασίζουμε: Άρθρο μόνο.-Από της ισχύος του παρόντος καταργούνται τα Ναυτικά Οχυρά Θεσσαλονίκης για την περιοχή Μηχανιώνας και νήσου Αιγίνης (νότιο τμήμα) ως τούτα καθορίζονται στα Β.Δ της 10.12.56 (ΦΕΚ 295Α/1956 - Σχεδιάγραμμα Β-13) και της 12.8.69 (ΦΕΚ 153Δ/1969) αντίστοιχα. (Μετά τη σελ. 684,116)  Σελ. 684,117 Τεύχος 1387 Σελ. 83 Αμυντικές Περιοχές και Ν. Οχυρά 36.Η.γ.30